**ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΗΣ ΥΠΟΨΗΦΙΟΤΗΤΑΣ
ΓΙΑ ΒΡΑΧΥΧΡΟΝΙΑ ΚΙΝΗΤΙΚΟΤΗΤΑ ΥΠΟΨΗΦΙΩΝ ΔΙΔΑΚΤΟΡΩΝ**

**ΜΕ ΤΟ ΠΡΟΓΡΑΜΜΑ ERASMUS+ ΓΙΑ ΤΟ 2024-2025**

Το πρόγραμμα Erasmus+ για την ανώτατη εκπαίδευση χρηματοδοτεί κινητικότητα υποψήφιων Διδακτόρων στο πλαίσιο του Ευρωπαϊκού Προγράμματος Κινητικότητας Erasmus+ μέσω των κονδυλίων του 2023 και 2024.

Για την καλύτερη κάλυψη των ποικίλων αναγκών μάθησης και κατάρτισης των υποψήφιων Διδακτόρων και για τη διασφάλιση ίσων ευκαιριών, οι υποψήφιοι Διδάκτορες μπορούν να συμμετέχουν σε **βραχυχρόνια** κινητικότητα για πρακτική άσκηση διάρκειας **7 έως 10 ημερών** (συμπεριλαμβανομένων των ημερών ταξιδίου) με φυσική παρουσία στο εξωτερικό με σκοπό την εκπόνηση μέρους της διδακτορικής τους διατριβής. Ενθαρρύνεται η προσθήκη εικονικής συνιστώσας στην κινητικότητα, χωρίς να είναι απαραίτητη.

Για το ακαδημαϊκό έτος 2024-2025 έχουν εγκριθεί προς υλοποίηση έως **30** **θέσεις κινητικότητας υποψήφιων Διδακτόρων.**

* Για τη μετακίνηση παρέχεται επιχορήγηση η οποία καλύπτει μέρος των εξόδων διαβίωσης στο εξωτερικό (ακολουθεί σχετικός πίνακας).
* Η επιλογή των υποψήφιων Διδακτόρων θα πραγματοποιηθεί βάσει κριτηρίων.
* Τα απαιτούμενα δικαιολογητικά θα υποβάλλονται **μόνο ηλεκτρονικά** στα email: **intrela@duth.gr****,** **ctrianti@affil.duth.gr****.**
* Η προθεσμία υποβολής των αιτήσεων είναι η **07/04/2025.**
* Η επιλέξιμη περίοδος υλοποίησης των κινητικοτήτων είναι από **05/05/2025** έως και **31/07/2025** και δεν μπορεί να παραταθεί πέραν της **31/07/2025** (ημερομηνία ολοκλήρωσης της κινητικότητας).

**Επιλέξιμες Χώρες για κινητικότητα**

Η κινητικότητα μπορεί να πραγματοποιηθεί σε μια από τις χώρες του προγράμματος Erasmus+ (χώρες της ΕΕ -εκτός της Ελλάδας- και συνδεδεμένες χώρες):

|  |
| --- |
| **Αυστρία, Βέλγιο, Βουλγαρία, Γαλλία, Γερμανία, Δανία, Εσθονία, Ιρλανδία, Ισπανία, Ιταλία, Κροατία, Κύπρος, Λετονία, Λιθουανία, Λουξεμβούργο, Μάλτα, Ολλανδία, Ουγγαρία, Πολωνία, Πορτογαλία, Ρουμανία, Σλοβακία, Σλοβενία, Σουηδία, Τσεχία, Φινλανδία****Ισλανδία, Νορβηγία, Λιχτενστάιν, Βόρεια Μακεδονία, Τουρκία, Σερβία**  |

**Οι ενδιαφερόμενοι θα πρέπει μόνοι τους να αναζητήσουν το Πανεπιστήμιο ή τον Φορέα που θα συμμετέχουν με σκοπό την εκπόνηση μέρους της διδακτορικής τους διατριβής.**

**ΚΡΙΤΗΡΙΑ ΕΠΙΛΟΓΗΣ ΚΙΝΗΤΙΚΟΤΗΤΑΣ υποψήφιων Διδακτόρων**

Οι υποψήφιοι Διδάκτορες **μαζί με την αίτηση** πρέπει να υποβάλουν:

**1)** Βεβαίωση της τριμελούς/ επιτροπής ή **του επιβλέποντα καθηγητή** στην οποία να αναγράφεται**: α)** το θέμα της διατριβής **β)** βεβαίωση ότι το πρόγραμμα που θα ακολουθήσει ο/η υποψήφιος/α θα αποτελέσει μέρος της διαδικασίας εκπόνησης της διδακτορικής του διατριβής και γ) ότι ο χρόνος στο εξωτερικό θα προσμετρηθεί στο συνολικό χρόνο των σπουδών του.

**2)** Βεβαίωση της Γραμματείας του Τμήματος ότι είναι εγγεγραμμένοι ως υποψήφιοι Διδάκτορες και δεν βρίσκονται σε αναστολή σπουδών.

**3)** Επιστολή Αποδοχής από το Ίδρυμα ή Φορέα, στην οποία θα αναγράφεται το διάστημα Σπουδών/Εργασίας (έναρξη /λήξη), το αντικείμενο δραστηριότητας που θα υλοποιηθεί καθώς και η γλώσσα σπουδών/εργασίας.

Επιπλέον θα μοριοδοτηθούν:

|  |  |  |
| --- | --- | --- |
| **Κριτήριο** | **Μοριοδότηση** |  |
| **Βαθμός Προπτυχιακού** | Βαθμός x2 |  |
| **Έτη ολοκληρωμένων διδακτορικών σπουδών** |  |  |
| 0-2 | 20 |  |
| 3-4 | 15 |  |
| 5 και πάνω | 0 |  |
| **Γλωσσική επάρκεια της γλώσσας σπουδών/εργασίας** |
| Άριστα (C2) | 15 |  |
| Πολύ καλά (C1) | 10 |  |
| Καλά (B2) | 1 |  |
| **Γλωσσική επάρκεια 2ης γλώσσας** |
| Άριστα (C2) | 10 |  |
| Πολύ καλά (C1) | 5 |  |
| Καλά (B2) | 1 |  |
| **Δεύτερη συμμετοχή στο πρόγραμμα Erasmus κατά τη διάρκεια των διδακτορικών σπουδών** | -20 |  |
| **Κινητικότητα προς τη χώρα προέλευσης** | -20 |  |

Για περισσότερες πληροφορίες επικοινωνήστε με την κα. Χαρούλα Τριάντη mail: ctrianti@affil.duth.gr, τηλ: 2531039104

 **ΠΟΣΑ ΕΠΙΧΟΡΗΓΗΣΗΣ ΥΠΟΨΗΦΙΩΝ ΔΙΔΑΚΤΟΡΩΝ**

**ΒΡΑΧΥΧΡΟΝΙΑ ΚΙΝΗΤΙΚΟΤΗΤΑ ΓΙΑ ΣΠΟΥΔΕΣ Ή ΠΡΑΚΤΙΚΗ ΑΣΚΗΣΗ**

1. **Επιχορήγηση για την κάλυψη των ατομικών δαπανών**

|  |  |  |
| --- | --- | --- |
| **Διάρκεια Κινητικότητας με Φυσική Παρουσία** | **Ποσό Επιχορήγησης** | **Ομάδες με Λιγότερες Ευκαιρίες** |
| 7-10 ημέρες (συμπεριλαμβανομένων τις ημέρες ταξιδίου ) | 79 ευρώ την ημέρα | +100 ευρώ για ολόκληρη την  περίοδο της κινητικότητας & Δαπάνες Ταξιδίου (σύμφωνα με τον παρακάτω πίνακα) |

1. **Επιχορήγηση για την κάλυψη των δαπανών ταξιδίου**

Οι υποψήφιοι Διδάκτορες που προέρχονται από ομάδες με λιγότερες ευκαιρίες δικαιούνται προσαύξηση 100,00 ευρώ και χρηματοδότηση για κάλυψη δαπανών ταξιδίου σύμφωνα με τον παρακάτω Πίνακα:

|  |  |
| --- | --- |
| **Διανυόμενη απόσταση** | **Ποσό** |
| Μεταξύ 10 και 99 χλμ:  |  **23**  ευρώ ανά συμμετέχοντα  |
| Μεταξύ 100 και 499 χλμ:  |  **180** ευρώ ανά συμμετέχοντα  |
| Μεταξύ 500 και 1999 χλμ:  |  **275** ευρώ ανά συμμετέχοντα  |
| Μεταξύ 2000 και 2999 χλμ:  |  **360** ευρώ ανά συμμετέχοντα  |
| Μεταξύ 3000 και 3999 χλμ:  |  **530** ευρώ ανά συμμετέχοντα  |
| Μεταξύ 4000 και 7999 χλμ:  |  **820** ευρώ ανά συμμετέχοντα  |
| Ίσες ή μεγαλύτερες των 8000 χλμ:  | **1500** ευρώ ανά συμμετέχοντα  |

Σημαντική σημείωση: Ως «διανυόμενη απόσταση» νοείται η απόσταση μεταξύ του τόπου προέλευσης και του τόπου διεξαγωγής της δραστηριότητας, ενώ το «ποσό» αντιστοιχεί στη χρηματοδοτική συνεισφορά για την κάλυψη των δαπανών ταξιδίου προς και από τον τόπο διεξαγωγής της δραστηριότητας.

Στους  υποψήφιους Διδάκτορες που επιλέγονται προκαταβάλλεται  το 80% του συνόλου της επιχορήγησης εφάπαξ, με την προϋπόθεση ότι  το Δ.Π.Θ. έχει ήδη λάβει τη χρηματοδότηση από την ΕΜ για την κινητικότητα φοιτητών και εφόσον  οι δικαιούχοι έχουν καταθέσουν  τουλάχιστον 40 ημέρες  πριν την αναχώρησή τους τη Σύμβαση Επιχορήγησης Erasmus+ υπογεγραμμένη  από τους ίδιους, μαζί με όλα  τα  απαιτούμενα έγγραφα. Το υπόλοιπο 20% καταβάλλεται  στους δικαιούχους μετά την επιστροφή τους στο Δ.Π.Θ. και αφού διαπιστωθεί ότι  έχουν εκπληρώσει τις υποχρεώσεις τους.

**ΣΥΜΠΛΗΡΩΜΑΤΙΚΗ ΕΝΙΣΧΥΣΗ ΓΙΑ ΦΟΙΤΗΤΕΣ ΑΠΟ ΟΜΑΔΕΣ ΜΕ ΛΙΓΟΤΕΡΕΣ ΕΥΚΑΙΡΙΕΣ**

**Call 2023**

**ΔΙΚΑΙΟΛΟΓΗΤΙΚΑ ΑΝΑ ΚΑΤΗΓΟΡΙΑ**

Οι υποψήφιοι Διδάκτορες που προέρχονται από ομάδες με λιγότερες ευκαιρίες, δικαιούνται προσαύξηση 100€ για ολόκληρη την περίοδο της κινητικότητας και επιπλέον, λαμβάνουν χρηματοδότηση για την κάλυψη δαπανών ταξιδίου που υπολογίζεται βάσει χιλιομετρικής απόστασης ανάμεσα στον τόπο προέλευσης του μετακινούμενο και στον τόπο διεξαγωγής της δραστηριότητας. Οι υποψήφιοι Διδάκτορες πρέπει να πληρούν ένα τουλάχιστον από τα κατωτέρω (1), (2) ή (3) κοινωνικο-οικονομικά κριτήρια.

**(1)**Ανήκουν σε μία τουλάχιστον από τις παρακάτω Κοινωνικές Ομάδες με Λιγότερες Ευκαιρίες **και** **το κατά κεφαλήν εισόδημα να μην υπερβαίνει το ποσό των έξι χιλιάδων (6.000) ευρώ για το πλέον πρόσφατο φορολογικό έτος:**

i. Ο/Η φοιτητής/τρια είναι γονέας μονογονεϊκής οικογένειας.

ii. Ο/Η φοιτητής/τρια είναι γονέας με τρία (3) τέκνα και άνω, εκ των οποίων τουλάχιστον ένα εξαρτώμενο μέλος.

iii. Ο/Η φοιτητής/τρια είναι ορφανός από δύο γονείς, εφόσον δεν έχει υπερβεί το 25ο έτος της ηλικίας του. Ως ημερομηνία γέννησης θεωρείται η 31η Δεκεμβρίου του έτους γέννησης και ως ημερομηνία συμπλήρωσης του 25ου έτους, θεωρείται η 31η Δεκεμβρίου 2020.

iv. Ο/Η φοιτητής/τρια είναι εξαρτώμενο μέλος γονέα με τρία τέκνα και άνω (εξαρτώμενα ή μη).

v. Ο/Η φοιτητής/τρια είναι εξαρτώμενο μέλος μονογονεϊκής οικογένειας.

vi. Ο/Η φοιτητής/τρια είναι εξαρτώμενο μέλος με γονέα ή γονείς ή/και ένα ή περισσότερα αδέλφια εξαρτώμενα μέλη, με ποσοστό αναπηρίας τουλάχιστον 67%.

vii. Ο/Η φοιτητής/τρια έχει σύζυγο ή/και τέκνα-εξαρτώμενα μέλη με ποσοστό αναπηρίας τουλάχιστον 67%.

viii. Ο/Η φοιτητής/τρια είναι Έλληνας πολίτης μέλος της Μουσουλμανικής Μειονότητας της Θράκης.

ix. Ο/Η φοιτητής/τρια είναι Ρομά.

x. Ο/Η φοιτητής/τρια είναι πρόσφυγας.

xi. Ο/Η φοιτητής/τρια βρίσκεται στη διαδικασία της φυλομετάβασης.

**(2)** Φοιτητές με αναπηρία τουλάχιστον 50%, εφόσον**το κατά κεφαλήν τους εισόδημα, δεν υπερβαίνει το ποσό των επτά χιλιάδων (7.000,00)** ευρώ.

**Ορισμοί:**

**➢ Εξαρτώμενα Μέλη**: Τα πρόσωπα που αναφέρονται στη φορολογική δήλωση, σύμφωνα με το εκκαθαριστικό σημείωμα φορολογίας εισοδήματος, για το πλέον πρόσφατο φορολογικό έτος.

**➢ Ετήσιο Οικογενειακό Εισόδημα**: συνολικό δηλωθέν εισόδημα, ήτοι το σύνολο του εισοδήματος, όπως αυτό προκύπτει από την άθροιση των εισοδημάτων από μισθωτή εργασία και συντάξεις, από επιχειρηματική δραστηριότητα, από κεφάλαιο, από υπεραξία μεταβίβασης κεφαλαίου, φορολογούμενο ή απαλλασσόμενο, πραγματικό ή τεκμαρτό, για το πλέον πρόσφατο φορολογικό έτος, στην οποία ο/η φοιτητής/τρια είναι υπόχρεος ή εξαρτώμενο μέλος. Στην περίπτωση που ο/η φοιτητής/τρια εμφανίζεται σε αυτοτελείς φορολογικές δηλώσεις ως υπόχρεος και εξαρτώμενο μέλος αντιστοίχως, για τον υπολογισμό του ετήσιου οικογενειακού εισοδήματος, αθροίζονται τα αντίστοιχα συνολικά δηλωθέντα εισοδήματα που προκύπτουν από τις εν λόγω (αυτοτελείς) φορολογικές δηλώσεις.

**➢ Κατά Κεφαλήν Εισόδημα:** Το πηλίκο της διαίρεσης του ετήσιου οικογενειακού εισοδήματος με τον συνολικό αριθμό των προσώπων που εμφανίζονται -ως υπόχρεοι ή εξαρτώμενα μέλη- στις φορολογικές δηλώσεις οι οποίες λαμβάνονται υπ’ όψιν για τον υπολογισμό του ετήσιου οικογενειακού εισοδήματος.

**➢ Μονογονεϊκή Οικογένεια:** Οικογένεια με ένα γονέα ο οποίος ασκεί ή ασκούσε την επιμέλεια ενός τουλάχιστον τέκνου, για τους κάτωθι λόγους:
o δυνάμει δικαστικής απόφασης και ο γονέας δεν έχει συνάψει γάμο ή σύμφωνο συμβίωσης ή
o παιδιά εκτός γάμου αναγνωρισμένα ή μη και ο γονέας δεν έχει συνάψει γάμο ή σύμφωνο συμβίωσης ή
o υιοθεσία από έναν γονέα ο οποίος δεν έχει συνάψει γάμο ή σύμφωνο συμβίωσης ή
o ο γονέας τελεί σε χηρεία, ανεξαρτήτως ηλικίας του φοιτητή.

**Ορισμοί:**

* **Ετήσιο Οικογενειακό Εισόδημα**: Το συνολικό δηλωθέν εισόδημα, ήτοι το σύνολο του εισοδήματος, όπως αυτό προκύπτει από την άθροιση των εισοδημάτων από μισθωτή εργασία και συντάξεις, από επιχειρηματική δραστηριότητα, από κεφάλαιο, από υπεραξία μεταβίβασης κεφαλαίου, φορολογούμενο ή απαλλασσόμενο, πραγματικό ή τεκμαρτό, για το πλέον πρόσφατο φορολογικό έτος, στην οποία ο φοιτητής είναι υπόχρεος ή εξαρτώμενο μέλος. Στην περίπτωση που ο φοιτητής εμφανίζεται σε αυτοτελείς φορολογικές δηλώσεις ως υπόχρεος και εξαρτώμενο μέλος αντιστοίχως, για τον υπολογισμό του ετήσιου οικογενειακού εισοδήματος, αθροίζονται τα αντίστοιχα συνολικά δηλωθέντα εισοδήματα που προκύπτουν από τις εν λόγω (αυτοτελείς) φορολογικές δηλώσεις.
* **Κατά Κεφαλήν Εισόδημα:** Το πηλίκο της διαίρεσης του ετήσιου οικογενειακού εισοδήματος με τον συνολικό αριθμό των προσώπων που εμφανίζονται -ως υπόχρεοι ή εξαρτώμενα μέλη- στις φορολογικές δηλώσεις οι οποίες λαμβάνονται υπ’ όψιν για τον υπολογισμό του ετήσιου οικογενειακού εισοδήματος.
* **Μονογονεϊκή Οικογένεια:** Οικογένεια με ένα γονέα ο οποίος ασκεί ή ασκούσε την επιμέλεια ενός τουλάχιστον τέκνου, για τους κάτωθι λόγους:
	+ δυνάμει δικαστικής απόφασης και ο γονέας δεν έχει συνάψει γάμο ή σύμφωνο συμβίωσης ή
	+ παιδιά εκτός γάμου αναγνωρισμένα ή μη και ο γονέας δεν έχει συνάψει γάμο ή σύμφωνο συμβίωσης ή
	+ υιοθεσία από έναν γονέα ο οποίος δεν έχει συνάψει γάμο ή σύμφωνο συμβίωσης ή
	+ ο γονέας τελεί σε χηρεία, ανεξαρτήτως ηλικίας του φοιτητή.

**β) Φοιτητές με λιγότερες ευκαιρίες**

Τα άτομα με λιγότερες ευκαιρίες είναι επιλέξιμα να λάβουν πρόσθετη επιχορήγηση, εφόσον η προσωπική, σωματική ή πνευματική κατάσταση ή η κατάσταση της υγείας τους είναι τέτοια ώστε η συμμετοχή τους στο σχέδιο / στη δραστηριότητα κινητικότητας δεν θα ήταν εφικτή χωρίς τη λήψη αυτής της επιπρόσθετης επιχορήγησης.

Είναι κατανοητό ότι οι αναπηρίες δεν καθίστανται πάντα αντιληπτές εκ πρώτης όψεως και πολλοί φοιτητές διστάζουν να τις κοινοποιήσουν, καθώς αποτελούν ευαίσθητο προσωπικό δεδομένο. Στους φοιτητές  με αναπηρίες συγκαταλέγονται έτσι, εκτός από όσους αντιμετωπίζουν κινητικές δυσκολίες, και όσοι έχουν προβλήματα όρασης, ακοής ή πάσχουν από ένα χρόνιο νόσημα, συμπεριλαμβανομένων και των ψυχικών παθήσεων.

Η επιχορήγηση των ατόμων με λιγότερες ευκαιρίες καλύπτει το 100% των επιπρόσθετων δαπανών που προκύπτουν κατά τη διάρκεια της κινητικότητας των συμμετεχόντων αυτών στο εξωτερικό. Η επιχορήγηση υπολογίζεται βάσει πραγματικών εξόδων, σύμφωνα με τα προσκομισθέντα δικαιολογητικά.

**Αναμένεται η δημοσίευση σχετικής ειδικής ανακοίνωσης από την Εθνική Μονάδα Συντονισμού (ΙΚΥ).** Οι φοιτήτριες και οι φοιτητές που ανήκουν σε αυτές τις κατηγορίες καλούνται να επικοινωνήσουν με το Τμήμα Διεθνών Σχέσεων/Erasmus+ του Δ.Π.Θ. εγκαίρως (τουλάχιστον 6 μήνες πριν τη σχεδιαζόμενη κινητικότητα) προκειμένου να τους κοινοποιηθεί η σχετική ανακοίνωση και να λάβουν πληροφορίες για το πώς μπορούν να ζητήσουν και να λάβουν αυτήν την επιπλέον επιχορήγηση.